O‘zbekistonning 1 millionga yaqin fuqarolari ishlash uchun BAAga yuborilishi mumkin

O‘zbekiston va Birlashgan Arab Amirliklari mehnat resurslari sohasida hamkorlik qilish bo‘yicha kelishuvga erishdi. Kelishuv doirasida BAAga vaqtinchalik ish bilan ta’minlanish uchun O‘zbekistonning 1 million nafarga yaqin fuqarolarini yuborish rejalashtirilgan. Bu haqda Bandlik va mehnat munosabatlari vazirligi matbuot xizmati xabar berdi.

Chet elda ishlash uchun ko‘plab odamlarni yuborishni tashkil etish uchun bir qator tadbirlar ko‘zda tutilgan. Xususan:
Bundan tashqari, 2020-yil oxiriga qadar O‘zbekistondan BAAda mehnatga jalb qilish mexanizmini joriy etish, shu jumladan, ish beruvchilar talablariga javob beradigan talabgorlarni tanlash, qisqa muddatli til va kasbiy tayyorgarlik bo‘yicha kurslarni (shu jumladan, DXSh formatida) tashkil etish rejalashtirilmoqda.
Hamkorlik to‘g‘risidagi bitimlarni tuzish maqsadida, BAA ish beruvchilari va ishga qabul qilish agentliklari va O‘zbekistonning xususiy ish bilan ta’minlash agentliklari ishtirokida B2B formatida tadbirlar o‘tkazish rejalashtirilgan.
Birlashgan Arab Amirliklariga har yili o‘rtacha 42−44 ming fuqaro, ulardan 4,2 mingtasi ishlash maqsadida ketadi. Bu mamlakatdan pul o‘tkazmalari miqdori 35 million dollarni tashkil etadi, oylik pul o‘tkazmalari miqdori esa o‘rtacha 700 dollarni tashkil etadi. Taqqoslash uchun: Rossiyadagi mehnat migrantlari o‘rtacha 400 dollardan kamroq pul jo‘natadi.